চাঁদনী চক্ মেট্রো স্টেশন (কলকাতা)
চাঁদনি চক হল কলকাতা মেট্রোর একটি স্টেশন। ১৯৯৫ সালের ১৯ ফেব্রুয়ারি এই স্টেশনটি চালু হয়েছিল। স্টেশনটি কলকাতার চাঁদনি চক বাজারের কাছে অবস্থিত। দ্য স্টেটসম্যান পত্রিকার কেন্দ্রীয় কার্যালয় ভিক্টোরিয়া হাউস, আনন্দবাজার পত্রিকা গোষ্ঠীর প্রধান কার্যালয়, যোগাযোগ ভবন ও এয়ার ইন্ডিয়ার কলকাতা কার্যালয় এই স্টেশনটির কাছে অবস্থিত। চাঁদনি চক স্টেশনটি কলকাতার একটি ব্যস্ত বাজার অঞ্চলে অবস্থিত। এই স্টেশনের কাছে কলকাতার কয়েকটি শপিং মলও গড়ে উঠেছে।